GUNA NEWS : निरंकारी माता सविंदर हरदेव को लाखों भक्तों ने दी अंतिम विदाई - MP Hindi News (मध्य प्रदेश न्यूज़):MP News in Hindi | मध्य प्रदेश समाचार | Madhya Pradesh News in Hi
Home / guna / mp / GUNA NEWS : निरंकारी माता सविंदर हरदेव को लाखों भक्तों ने दी अंतिम विदाई
GUNA NEWS : निरंकारी माता सविंदर हरदेव को लाखों भक्तों ने दी अंतिम विदाई
editormp onlinenews Friday, August 10, 2018 guna, mp
राजकुमार पंत एमपी ऑनलाइन न्यूज़
गुना। निरंकारी माता सविंदर हरदेव महाराज को लाखों श्रद्धालु भक्तों द्वारा अत्यंत भक्ति भाव से विदाई दी गई। उनकी अंतिम यात्रा प्रात: 9.30 बजे बुराडी रोड स्थित ग्राउंड नं. 8 से प्रारंभ हुई और दोपहर लगभग 1 बजे निगम बोध घाट पर पहुंची। माता का पार्थिव शरीर फूलों से सुसज्जित एक खुले वाहन पर रखा गया जिस पर सद्गुरु माता सुदीक्षा तथा उनकी दोनों बहने एवं गुरु परिवार के अन्य सदस्य साथ रहे।
माता सुदीक्षा तथा माता सविंदर हरदेव की दो अन्य सुपुत्रियों ने शाल भेंट करके अपने श्रद्धा सुमन अर्पित किये। समस्त साध संगत की ओर से संत निरंकारी मंडल के अध्यक्ष गोबिन्द सिंह तथा अन्य प्रबंधक तथा प्रचारक महापुरूषों ने भी शाल तथा फूलों के गुलदस्ते भेंट करके अपनी श्रद्धा व्यक्त की। इनमें बहुत से महापुरूष दूर-देशों से आए थे। लगभग 10 किलोमीटर लम्बी इस यात्रा में संत निरंकारी मिशन की परंपराओं के अनुसार सबसे आगे भारत तथा दूर देशों के सेवादल सदस्य और उनके पीछे देश तथा दूरदेशों से आये हुए प्रबंधक तथा प्रचारक महापुरूष सफेद दुपट्टा पहन कर चल रहे थे। माता सविंदर हरदेव महाराज लंबे समय से अस्वस्थ चल रहे थे, परंतु उन्होंने इसे मिशन की गतिविधियों में बाधा का कारण बनने नहीं दिया। उन्होंने दो वर्ष से भी अधिक संत निरंकारी मिशन के आध्यात्मिक सद्गुरु के रूप में मार्गदर्शन किया और 16 जुलाई, 2018 को अपनी सबसे छोटी सुपुत्री सुदीक्षा जी को मिशन की बागडोर सौंप दी। निगम बोध घाट पर भारत के विज्ञान एवं प्रौद्योगिकी तथा पर्यावरण मंत्री हर्षवर्धन ने भी अपने श्रद्धा सुमन अर्पित किये।
GUNA NEWS : निरंकारी माता सविंदर हरदेव को लाखों भक्तों ने दी अंतिम विदाई Reviewed by editormp onlinenews on Friday, August 10, 2018 Rating: 5